"Косачи" креативен прочит - Детски център Совичка
“Косачи” креативен прочит
Разказът “Косачи” на Елин Пелин е публикуван за първи път в сп. „Демократически преглед” през месец септември 1903 г., а след това е включен в сборника „Разкази” – том І, излязъл от печат през 1904 г. В творбата са засегнати две основни теми: за гурбетчийството и за мястото на словесното изкуство в живота на човека. Сюжетът се гради върху една-единствена случка – след работния ден петима косачи разговарят край огъня, слушат приказка и коментират. Действието протича в рамките само на няколко часа, но те са наситени с напрежение и резки промени във възгледите и преживяванията на героите. В жанрово отношение произведението е разказ, тъй като е малък по обем повествователен художествен текст, действието се развива за кратко време, а героите са малко на брой и са представени само с основните си качества. В настоящата статия ще откриете вариант за креативен прочит на разказа “Косачи” през мисленето на шестте шапки на Едуард де Боно.
Шестте шапки за мислене представляват метод за насочване на вниманието към определени аспекти и към определен вид мислене. Всяка шапка притежава собствен цвят и провокира към специфичен тип мислене. Така бялата шапка посочва фактите, цифрите и информацията; червената – емоциите, чувствата и интуицията; черната – истината, преценката и предпазливостта; жълтата – надеждата, преимуществата и полезността; зелената – изследването, предположенията и идеите. Последната мислеща шапка е със син цвят и тя отговаря за контрола върху процеса на мислене.
Фокусирам се върху фактите и данните
Прочетете разказа “Косачи”, като насочите вниманието си върху фактите в съдържанието. Къде се развива дейст-вието? Кога и за колко време протича то? Кои са героите? Фактологичният прочит ще ви помогне да очертаете експозицията на разказа – петима косачи гурбетчии разговарят край огъня през една лятна вечер на брега на река Марица след тежкия работен ден .
Изследвам ценностите
В еднолинейното разгръщане на сюжета конфликтът между Лазо и Благолаж представлява завръзката. Да видим кои са причините за спора, при какви обстоятелства възниква той и какви ценности са намесени? Какви са гледните точки на героите и коя алтернатива пасва най-добре на техните потребности? Аргу-ментирайте се, като посочите само по-зитивните аспекти в спора помежду им.
Виждам поне три проблема с този план
Защо единствен Лазо попада под въздействието на магическата сила на словото? Какви са ключовите проблеми? Защо приказката на Благолаж ранява сърцето на Лазо и разпалва у него ревност? Какво осъзнава той за ценностите в живота от приказките и песента? Какви промени настъпват в поведението на Лазо? Посъветвайте се с критично мислещата черна шапка, за да видите истината и действителността.
Това е вълнуващо, но ме тревожи
Насочете мисълта си към огъня и топлината. Ред е червената шапка да ни представи чувствата и емоциите на героя. Колкото и да се стреми човек да бъде обективен, в повечето случаи неговото решение или избор се основава на чувствата. Не бива да забравяме обаче, че едно чувство има стойност само ако е истинско и откровено. Да видим какви чувства се крият в душата на Лазо.
Какво още не сме опитали
Готови ли сте за творческо мислене? Ред е да сложим зелената шапка и да изследваме ситуацията от гледна точка на идеите, предположенията и възмож-ностите. Защо Лазовите аргументи бледнеят в спора му със Стамо и Благолаж? Доколко е правилно решението на Лазо да се върне безпаричен, но при любовта на живота си? Можеше ли да направи друго?
Каква е реалната действителност
Разгледайте внимателно илюстрацията и се опитайте да разтълкувате символиката в нея – обувките, които свързваме с пътуването (връщане/напускане на дома), канчето с вода, ограниченията в живота (канчето – съд с определена вместимост, водата – символ на живота), пейзажа – този от снимката и този от словесната картина в разказа “Косачи”. Проучете значението на имената на героите.
Нека формулираме правилата
Нека се опитаме да обобщим с помощта на синята шапка фактите, чувствата и поведението на героите. Кои са идейните послания на творбата? Как е постигнато авторовото внушение за ролята на изкуството в живота на хората? По какъв начин утрото и нощта разкриват душевното състояние на Лазо? Символ на какво е огънят, който косачите са опалили около речния бряг?
"Серафим" - креативен прочит
Разказът “Серафим” е публикуван за първи път във в. “Зора” от 28 октомври 1934 г. и с малки промени е включен в сборника “Женско сърце”, издаден през 1935 г. В жанрово отношение това е къс разказ, в който повествованието е организирано около една основна случка – щедрата постъпка на бедния чудак към една непозната нему жена, потърсила от кръстника си помощ, обезнадеждена от жестоките удари на съдбата. Прочитайки текста, ще...
"Малкият принц" - креативен прочит
“Малкият принц” е най-известната книга на военния летец Антоан дьо Сент Екзюпери, за когото “летенето и писането са едно и също нещо“. За първи път произведението е публикувано на 6 април 1943 г., а текстът е илюстриран с авторски рисунки. В жанрово отношение писателят постига оригинално решение – той не просто украсява с приказни елементи и приказни знаци философско-поетичния сюжет, Екзюпери разгръща повествованието с помощта на приказка притча. Именно благодарение...
"Братчетата на Гаврош" - креативен прочит
Братчетата на Гаврош” е сред най-хубавите стихотворeния на Христо Смирненски. Написано е през 1922 г. и е част от поетичния цикъл “Децата на града”. Творбата, чиято основна тема е свързана с града и социалната несправедливост, интерпретира по неповторим начин страданието на бедните деца, “пленници на вечна орис, зла”. Нека се опитаме да прочетем текста на стихотворението от първо лице, от името на малките гаврошовци, като си поставим за цел да...
Театрален прочит на приказката "Косе Босе"
Направило си Косенцето Босенцето гнезденце. Снесло си яйчица. Дошла Кума Лиса под гнездото и рекла: — Косе Босе, дай ми едно яйчице! Дойдоха ми тате и мама на гости. Ще им сваря чорбица. Косенцето й дало едно яйчице. На другия ден пак дошла Кума Лиса и рекла: — Косе Босе, дай ми яйчице. Дойдоха ми кака и бате на гости. Косенцето пак й дало. Днес тъй, утре тъй — останало...
януари 1 януари – В българския календар – рождена дата на Васил Петлешков, Тодор Каблешков, Пейо Яворов; Международен ден на молитвата за мир. 2 януари – По инициатива на Васил Априлов в Габрово е открито първото взаимно училище с първи учител Неофит Рилски. 3 януари – Официално е открита сградата на Народния театър в София 6 януари – Рождената дата на Христо Ботев; Йордановден. 7 януари – Рождена дата на...